News Update: ผู้ถือหุ้นใหญ่เทสลาผิดหวัง ขอซีอีโอคนใหม่แทน Elon Musk อยากได้แบบ Tim Cook มาบริหารแทน - FINNOMENA
นักลงทุนเทสลารู้สึกผิดหวังกับราคาหุ้นที่ร่วงแรง และไม่พอใจที่ซีอีโอของบริษัท Elon Musk ต้องแบ่งเวลาในการบริหารบริษัทขนาดใหญ่ตั้ง 3 แห่ง จนเรียกร้องให้มีการเลือกซีอีโอคนใหม่
16 ธ.ค. 2565

นักลงทุนเทสลารู้สึกผิดหวังกับราคาหุ้นที่ร่วงแรง และไม่พอใจที่ซีอีโอของบริษัท Elon Musk ต้องแบ่งเวลาในการบริหารบริษัทขนาดใหญ่ตั้ง 3 แห่ง จนเรียกร้องให้มีการเลือกซีอีโอคนใหม่
KoGuan Leo ผู้ถือหุ้นรายใหญ่อันดับ 3 ของเทสลา ต้องการให้บริษัทเลือกซีอีโอคนใหม่เข้ารับตำแหน่งแทน เพื่อให้ Elon Musk มุ่งเน้นไปที่กิจการอื่นๆ ของเขาอย่าง SpaceX และ Twitter
“Elon Musk ละทิ้งเทสลา ตอนนี้ Tesla เหมือนไม่มีซีอีโอ เทสลาต้องการและสมควรมีซีอีโอที่ทำงานเต็มเวลา” KoGuan Leo แสดงความเห็นผ่านทวิตเตอร์ของเขา
KoGuan Leo ถือครองหุ้นเทสลาอยู่ทั้งหมด 22.7 ล้านหุ้น ในเดือน ก.ย. ซึ่งปัจจุบันมีมูลค่า 3,570 ล้านดอลลาร์ โดยเขาเริ่มสะสมหุ้น Tesla ตั้งแต่ช่วงการแพร่ระบาดของโควิด-19 ซึ่งราคาตอนนั้นแบบปรับการแตกพาร์แล้วอยู่ที่ $40 เทียบกับราคาปัจจุบันที่ $157
ราคาหุ้น Tesla ร่วงลงมาแล้ว 55% ตั้งแต่ต้นปี โดยมูลค่าตลาดหายไป 225,000 ล้านดอลลาร์ นับตั้งแต่ Elon Musk ปิดดีลซื้อทวิตเตอร์ไปในช่วงปลายเดือน ต.ค. ซึ่งในช่วงเวลาเดียวกันนั้น ดัชนี S&P 500 ปรับตัวขึ้นมามากกว่า 3% โดย Wedbush Dan Ives นักวิเคราะห์เรียกการซื้อทวิตเตอร์ของ Elon Musk ว่า ‘ละครสัตว์และแดนสนธยา’
แม้จะรู้สึกไม่พอใจต่อการกระทำของ Elon Musk แต่ KoGuan Leo ก็ไม่ได้ขายหุ้นเทสลาออกไป และเขายังมีแพลนที่จะซื้อหุ้นเทสลาเพิ่มอีกเพราะเขาเชื่อว่าราคาของหุ้นต่ำกว่ามูลค่า (Undervalue) และยังมีโอกาสที่บริษัทจะเติบโตไปพร้อมกับซีอีโอที่มุ่งมั่น
“ผมไม่สนใจว่า Elon Musk จะอยู่หรือจะไปจากเทสลา เทสลาคือบริษัทที่ยอดเยี่ยม และราคา $160 ต่อหุ้นถือว่าถูก” KoGuan Leo เสริมว่าเขาอยากได้ซีอีโอสาย ‘ปฏิบัติการ’ แบบ Tim Cook มาเป็นซีอีโอคนใหม่ของเทสลา โดยบอกว่า Elon Musk เป็นเหมือนผู้สร้างที่น่าภูมิใจ แต่ตอนนี้เทสลาเติบโตขึ้นแล้ว และเราต้องการคนแบบ Tim Cook
อ้างอิง:
https://markets.businessinsider.com/news/stocks/tesla-investor-koguan-leo-new-ceo-elon-musk-twitter-focus-2022-12 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
Tim Cook
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA